ddrg/super_eurlex huggingface dataset:
BEGRUNDELSE

1.BAGGRUND FOR FORSLAGET

Den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og parten Centralafrika, bestående på nuværende tidspunkt af Republikken Cameroun, på den anden side blev undertegnet den 15. januar 2009 og har fundet midlertidig anvendelse siden 4. august 2014.

Der er ved nævnte aftales artikel 92 nedsat et ØPA-udvalg, der skal være ansvarligt for forvaltningen af alle de områder, der er omfattet af aftalen, og for udførelsen af alle de i aftalen nævnte opgaver.

Det præciseres ligeledes i artikel 92, at parterne i fællesskab skal aftale, hvordan ØPA-udvalget skal sammensættes, organiseres og fungere.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

Forslaget indbefatter et udkast til afgørelse fra Rådet for den Europæiske Union baseret på artikel 218, stk. 9, i traktaten om Den Europæiske Unions funktionsmåde med henblik på at fastlægge Den Europæiske Unions holdning. Der er tidligere blevet vedtaget lignende afgørelser med henblik på at vedtage forretningsordner for andre økonomiske partnerskabsaftaler.

Denne rådsafgørelse indeholder et bilag med et udkast til afgørelse, der skal vedtages af ØPA-udvalget på et kommende møde, herunder som bilag et udkast til ØPA-udvalgets forretningsorden. Denne forretningsorden er blevet godkendt og paraferet af de to parter på ØPA-udvalgets konstituerende møde den 11. og 12. maj 2015 i Bruxelles.

3.RESULTAT AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER

Den foreløbige partnerskabsaftale indeholder et krav om vedtagelse af forretningsorden. Aftalens to parter har forudgående hørt hinanden, og teksten er blevet godkendt og paraferet af de to parter på ØPA-udvalgets konstituerende møde den 11. og 12. maj 2015 i Bruxelles.

Der er ikke foretaget nogen konsekvensanalyse af nærværende forslag, eftersom dette initiativ ikke har nogen direkte økonomiske, sociale eller miljømæssige konsekvenser.

4.VIRKNINGER FOR BUDGETTET

De finansielle virkninger er begrænset til administrative udgifter.

2015/0166 (NLE)

Forslag til

RÅDETS AFGØRELSE

om Den Europæiske Unions holdning vedrørende forretningsordenen for ØPA-udvalget som fastsat i den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og parten Centralafrika på den anden side

RÅDET FOR DEN EUROPÆISKE UNION HAR —

under henvisning til traktaten om Den Europæiske Union og traktaten om Den Europæiske Unions funktionsmåde, særlig artikel 207 og 209 sammenholdt med artikel 218, stk. 9,
BEGRUNDELSE

1.BAGGRUND FOR FORSLAGET

Aftalen mellem Det Europæiske Fællesskab og dets medlemsstater på den ene side og Republikken Chile på den anden side blev undertegnet i Bruxelles den 18. november 2002 og trådte i kraft den 1. februar 2003.

Bilag III til associeringsaftalen fastlægger reglerne for produkter med oprindelsesstatus og artikel 12 i bilag III reglerne for direkte transport af disse produkter mellem parterne. For at være berettiget til præferencebehandling bør produkterne transporteres direkte mellem de to parter, men kan på visse betingelser passere via et tredjeland.

Chile og Den Europæiske Union er blevet enige om at indføre visse ændringer i reglerne for direkte transport i artikel 12 i bilag III til aftalen. Formålet er at præcisere, at når en forsendelse passerer via et tredjeland, og hvis betingelserne i artikel 12 er opfyldt, kan en forsendelse opdeles for den videre transport til en part i aftalen, uden at det påvirker præferencebehandlingen af de pågældende produkter. Desuden bør en opdeling af forsendelser ikke i sig selv giver anledning til tvivl med hensyn til produkternes oprindelse, medmindre der er dokumentation for det modsatte.

2.Retsgrundlag, nærhedsprincippet og proportionalitetsprincippet

•Retsgrundlag

Artikel 207, stk. 4, første afsnit, sammenholdt med artikel 218, stk. 9, i traktaten om Den Europæiske Unions funktionsmåde.

•Nærhedsprincippet (for områder, der ikke er omfattet af enekompetence)

Forslaget henhører under Den Europæiske Unions enekompetence. Nærhedsprincippet finder derfor ikke anvendelse.

•Proportionalitetsprincippet

Forslaget går ikke videre end, hvad der er nødvendigt og passende for at nå de tilsigtede mål.

3.RESULTAT AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER

•Høringer af interesserede parter

Ikke relevant. Ved forslaget gennemføres der ændringer af en tidligere tekst.

•Ekspertbistand

Der har ikke været behov for ekspertbistand.

•Konsekvensanalyse

Ikke relevant. Ved forslaget gennemføres der ændringer af en eksisterende bilateral handelsaftale. Der findes ingen andre løsningsmuligheder.
BEGRUNDELSE

1.BAGGRUND FOR FORSLAGET

•Begrundelse og formål

Den Internationale Kakaoorganisation (ICCO) besluttede i maj 2002 at flytte sit hovedsæde fra London til Abidjan i Elfenbenskysten med virkning fra den 1. januar 2003. På grund af den sikkerhedsmæssige situation i Elfenbenskysten blev flytningen til Abidjan udsat flere gange, sidste gang i marts 2012, da Rådet for ICCO vedtog at træffe en endelig afgørelse på sin samling i september 2015.

Med den aktuelle afgørelse vil Den Europæiske Union vedtage sin holdning på ICCO-Rådets 92. ordinære samling i september 2015 (eller en eventuel ekstraordinær samling efter september inden udgangen af 2015) om flytning af ICCO's hovedsæde fra London til Abidjan.
BEGRUNDELSE

Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 giver mulighed for at anvende fleksibilitetsinstrumentet til finansiering af nøje fastlagte udgifter, der ikke har kunnet finansieres inden for de lofter, der var til rådighed for et eller flere udgiftsområder i den flerårige finansielle ramme.

I overensstemmelse med artikel 11 i Rådets forordning nr. 1311/2013 og punkt 12 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning og efter at have undersøgt alle muligheder for omfordeling af bevillinger og opbrugt enhver uudnyttet margen under udgiftsområdet Sikkerhed og unionsborgerskab (udgiftsområde 3) foreslår Kommissionen at anvende fleksibilitetsinstrumentet. Denne anvendelse vedrører et beløb på 66,1 mio. EUR ud over loftet for udgiftsområde 3 i den flerårige finansielle ramme og er bestemt til at finansiere støtte til foranstaltninger til håndtering af flygtningekrisen.

De betalingsbevillinger, der svarer til den foreslåede anvendelse af fleksibilitetsinstrumentet, udgør 52,9 mio. EUR i 2016 og 13,2 mio. EUR i 2017.

Forslag til

EUROPA-PARLAMENTETS OG RÅDETS AFGØRELSE

om anvendelse af fleksibilitetsinstrumentet til øjeblikkelige budgetforanstaltninger som led i den europæiske dagsorden for migration

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning, særlig punkt 12,

under henvisning til forslag fra Europa-Kommissionen, og

ud fra følgende betragtninger:

(1)Ved artikel 11 i Rådets forordning nr. 1311/2013 om fastlæggelse af den flerårige finansielle ramme for årene 2014-2020 oprettes et fleksibilitetsinstrument på op til 471 mio. EUR pr. år (2011-priser).

(2)Efter at have undersøgt alle muligheder for omfordeling af bevillingerne under udgiftsloftet inden for Sikkerhed og unionsborgerskab (udgiftsområde 3) foreslår Kommissionen, at der anvendes 66,1 mio. EUR via fleksibilitetsinstrumentet til at finansiere foranstaltninger vedrørende migration.

(3)De betalingsbevillinger, der svarer til den foreslåede anvendelse af fleksibilitetsinstrumentet, udgør 52,9 mio. EUR i 2016 og 13,2 mio. EUR i 2017 —

VEDTAGET DENNE AFGØRELSE:

Artikel 1

For Den Europæiske Unions almindelige budget for regnskabsåret 2015 anvendes fleksibilitetsinstrumentet til at øge forpligtelsesbevillingerne med 66,1 EUR ud over udgiftsloftet for udgiftsområdet Sikkerhed og unionsborgerskab (udgiftsområde 3).

Beløbet skal anvendes til at finansiere foranstaltninger til håndtering af flygtningekrisen.

De betalingsbevillinger, der svarer til den foreslåede anvendelse af fleksibilitetsinstrumentet, udgør 52,9 mio. EUR i 2016 og 13,2 mio. EUR i 2017.
BEGRUNDELSE

1.BAGGRUND FOR FORSLAGET

De to parter, dvs. Den Europæiske Union og Kongeriget Marokko, stiler efter gensidigt at beskytte geografiske betegnelser for at forbedre de bilaterale handelsbetingelser, fremme kvaliteten i fødevarekæden og understøtte en bæredygtig landdistriktsudvikling i overensstemmelse med Euromedkøreplanen for landbruget.

I artikel 9 i protokol nr. 1 og artikel 8 i protokol nr. 2 til associeringsaftalen med Marokko, som ændret ved landbrugsaftalen, er der fastsat bestemmelser om indledning af forhandlinger om at indgå en aftale om beskyttelse af geografiske betegnelser for landbrugsprodukter, forarbejdede landbrugsprodukter og fisk og fiskevarer.

Forhandlingerne er forløbet vel. For EU havde forhandlingerne to formål: På den ene side at udvide beskyttelsen og anvendelsen af geografiske betegnelser (Kongeriget Marokko vil beskytte hele EU's liste over geografiske betegnelser) og på den anden side at gribe ind over for eventuelt misbrug af EU's geografiske betegnelser. Kongeriget Marokko har på sin side interesse i at udvikle og beskytte sine nuværende geografiske betegnelser på EU's område og styrke sit forhold til EU.

Forhandlingerne blev afsluttet den 16. januar 2015. Aftalen indeholder bestemmelser om gensidig beskyttelse af parternes beskyttede geografiske betegnelser (BOB og BGB).

Dette forslag har til formål at bemyndige Rådet til at udpege den eller de personer, der er beføjet til på EU's vegne at undertegne aftalen, med forbehold af at den indgås.

2.RESULTAT AF HØRINGER AF INTERESSEREDE PARTER OG KONSEKVENSANALYSER

Intet.

3.VIRKNINGER FOR BUDGETTET

Ingen.

2015/0205 (NLE)

Forslag til

RÅDETS AFGØRELSE

om undertegnelse på Den Europæiske Unions vegne af aftalen i form af brevveksling mellem Den Europæiske Union og Kongeriget Marokko om beskyttelse af geografiske betegnelser og oprindelsesbetegnelser for landbrugsprodukter, forarbejdede landbrugsprodukter og fisk og fiskevarer og om ændring af Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,

under henvisning til forslag fra Europa-Kommissionen,

ud fra følgende betragtninger:
BEGRUNDELSE

1.BAGGRUND FOR FORSLAGET

Den 25. og 30. april 2007 underskrev Det Europæiske Fællesskab og dets medlemsstater på den ene side og Amerikas Forenede Stater på den anden side en lufttransportaftale ("lufttransportaftalen mellem EU og De Forenede Stater"). Formålet med aftalen var bl.a. at lette udbygningen af mulighederne inden for international lufttransport ved at åbne adgangen til markederne og skabe størst mulige fordele for forbrugerne, luftfartsselskaberne, arbejdskraften og befolkningerne på begge sider af Atlanterhavet.

For EU's vedkommende er både Unionen og dens medlemsstater parter i aftalen. Alle medlemsstater har afsluttet ratificeringsprocessen i 2014. Republikken Kroatien vil tiltræde aftalen efter den procedure, der er fastsat i akten om vilkårene for Kroatiens tiltrædelse til EU.

Det foreliggende forslag ændrer Kommissionens oprindelige forslag (2006/0058 (CNS)), navnlig for at tage højde for Lissabontraktatens ikrafttræden. For at lette Rådets behandling af forslaget forelægges hele den relevante tekst som et ændret forslag.

2.RESULTAT AF HØRINGER AF INTERESSEREDE PARTER OG KONSEKVENSANALYSER

Ikke relevant

3.JURIDISKE ASPEKTER AF FORSLAGET

Ikke relevant

4.VIRKNINGER FOR BUDGETTET

Ikke relevant

2006/0058 (CNS)

Ændret forslag til

RÅDETS AFGØRELSE

om indgåelse af lufttransportaftalen mellem Det Europæiske Fællesskab og dets medlemsstater på den ene side og Amerikas Forenede Stater på den anden side

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 6, litra a),

under henvisning til forslag fra Europa-Kommissionen,

under henvisning til godkendelse fra Europa-Parlamentet, og
BEGRUNDELSE

1.BAGGRUND FOR FORSLAGET

På grundlag af de relevante forhandlingsdirektiver, har Kommissionen ført forhandlinger med Liberias regering med henblik på at indgå en ny partnerskabsaftale om bæredygtigt fiskeri med tilhørende gennemførelsesprotokol mellem Den Europæiske Union og Republikken Liberia. Disse forhandlinger mundede ud i, at der den 5. juni 2015 blev paraferet en ny aftale og en protokol dertil. De gælder i en periode på fem år fra datoen for deres midlertidige anvendelse, dvs. fra undertegnelsesdatoen, jf. aftalens artikel 15 og protokollens artikel 12.

Den nye aftale skal danne grundlag for et strategisk partnerskab om fiskeri mellem Den Europæiske Union og Republikken Liberia, som tager hensyn til prioriteterne i den fælles fiskeripolitik efter reformen og dennes eksterne dimension.

Hovedformålet med den nye protokol er at skabe fiskerimuligheder for EU-fartøjerne i Liberias fiskeriområde i overensstemmelse med den bedste tilgængelige videnskabelige rådgivning og under hensyntagen til henstillingerne fra Den Internationale Kommission for Bevarelse af Tunfiskebestanden i Atlanterhavet (i det følgende benævnt "ICCAT") og, hvor det er relevant, inden for grænserne af det disponible overskud. Kommissionen har bl.a. baseret sin forhandlingsposition på resultaterne af en undersøgelse af mulighederne for at indgå en ny aftale med tilhørende protokol, som er foretaget af eksterne eksperter. Formålet er ligeledes at styrke samarbejdet mellem Den Europæiske Union og Republikken Liberia med henblik på at udvikle en politik for bæredygtigt fiskeri og ansvarlig udnyttelse af fiskeressourcerne i Liberias fiskeriområde i begge parters interesse.

I protokollen er der fastsat fiskerimuligheder for følgende kategorier:

– 28 notfartøjer til tunfiskeri

– 6 langlinefartøjer med flydeline.

Det bør fastlægges, hvordan disse fiskerimuligheder skal fordeles mellem medlemsstaterne. Kommissionen foreslår derfor, at Rådet vedtager denne forordning.
BEGRUNDELSE

1.BAGGRUND FOR FORSLAGET

Kommissionen har i henhold til Rådets afgørelse af 10. december 2004 om bemyndigelse til at indlede forhandlinger på Unionens vegne forhandlet en multilateral aftale om oprettelse af et fælles europæisk luftfartsområde (FELO) mellem Det Europæiske Fællesskab og dets medlemsstater og Republikken Albanien, Bosnien-Hercegovina, Republikken Bulgarien, Republikken Kroatien, Den Tidligere Jugoslaviske Republik Makedonien, Republikken Island, Republikken Montenegro, Kongeriget Norge, Rumænien, Republikken Serbien og De Forenede Nationers midlertidige administrative mission i Kosovo.

FELO-aftalen blev under forudsætning af dens indgåelse på et senere tidspunkt undertegnet på Fællesskabets vegne den 9. juni 2006 i overensstemmelse med afgørelse 2006/682/EF truffet af Rådet og repræsentanterne for Den Europæiske Unions medlemsstater, forsamlet i Rådet, som bemyndigede aftalens undertegnelse og foreløbige anvendelse.

For EU's vedkommende er både Unionen og dens medlemsstater parter i aftalen. Ratificeringsprocessen var den 23. januar 2014 gennemført i alle medlemsstater.

Det foreliggende forslag ændrer Kommissionens oprindelige forslag (i KOM/2006/113 endelig udg.), som blev vedtaget den 14. marts 2006 og derefter forelagt for Rådet, for især at tage hensyn til Lissabontraktatens ikrafttræden. For at lette Rådets behandling af forslaget forelægges hele den relevante tekst som et ændret forslag.

2.RESULTAT AF HØRINGER AF INTERESSEREDE PARTER OG KONSEKVENSANALYSER

Ikke relevant.

3.JURIDISKE ASPEKTER AF FORSLAGET

Ikke relevant.

4.VIRKNINGER FOR BUDGETTET

Ikke relevant.

2006/0036 (NLE)

Ændret forslag til

RÅDETS AFGØRELSE

om undertegnelse og midlertidig anvendelse af den multilaterale aftale mellem Det Europæiske Fællesskab og dets medlemsstater og Republikken Albanien, Bosnien-Hercegovina, Republikken Bulgarien, Republikken Kroatien, Den Tidligere Jugoslaviske Republik Makedonien, Republikken Island, Republikken Montenegro, Kongeriget Norge, Rumænien, Republikken Serbien og De Forenede Nationers midlertidige administrative mission i Kosovo om oprettelse af et fælles europæisk luftfartsområde (FELO)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 6, litra a),

under henvisning til forslag fra Europa-Kommissionen,
BEGRUNDELSE

1.BAGGRUND FOR FORSLAGET

Forslagets begrundelse og formål

Vedlagte forslag udgør det retlige instrument til fastlæggelse af den holdning, der skal indtages på Unionens vegne i et organ nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side ("aftalen").

Aftalen blev undertegnet den 27. juni 2014 og har været anvendt midlertidigt siden den 1. september 2014 i afventning af medlemsstaternes ratificering. Undertegnelsen af aftalen på vegne af Den Europæiske Union og Det Europæiske Atomenergifællesskab og deres medlemsstater samt den midlertidige anvendelse af visse bestemmelser heri blev godkendt ved Rådets afgørelse 2014/492/EU af 16. juni 2014.

Aftalen indeholder bestemmelser om oprettelse af Associeringsrådet, som skal føre tilsyn med og overvåge anvendelsen og gennemførelsen af aftalen, samt undersøge periodisk, hvordan aftalen fungerer, på baggrund af de heri fastsatte mål. Associeringsrådet skal træffe en afgørelse om, hvornår aftalens fuldstændige gennemførelse og håndhævelse er sikret på hele Republikken Moldovas område.

Sammenhæng med de gældende regler på samme område

Ved dette forslag gennemføres Unionens fælles handelspolitik over for et østligt partnerland på grundlag af bestemmelserne i ovennævnte aftale. Forslaget har til formål at sikre, at de økonomiske fordele af et vidtgående og bredt frihandelsområde ("DCFTA") gælder på hele Republikken Moldovas territorium.

Sammenhæng med Unionens politik på andre områder

Dette forslag er konsistent med og komplementerer Unionens øvrige eksterne politikker, navnlig den europæiske naboskabspolitik og udviklingssamarbejdspolitikken i forbindelse med Republikken Moldova.

2.Retsgrundlag, nærhedsprincippet og proportionalitetsprincippet

Retsgrundlag

Retsgrundlaget for at fastlægge den holdning, der skal indtages på Unionens vegne i de organer, som er nedsat ved aftalen mellem Unionen og Republikken Moldova, er traktaten om Den Europæiske Unions funktionsmåde ("TEUF"), særlig artikel 207, stk. 4, sammenholdt med artikel 218, stk. 9.

Nærhedsprincippet (for områder, der ikke er omfattet af enekompetence)

Den fælles handelspolitik er defineret som et område, hvor Unionen har enekompetence, jf. artikel 3 i TEUF. Nærhedsprincippet finder derfor ikke anvendelse.

Proportionalitetsprincippet

Forslaget er nødvendigt med henblik på gennemførelse af Unionens internationale forpligtelser, som fastsat i aftalen med Republikken Moldova.

Reguleringsmiddel/reguleringsform

Forslaget er i overensstemmelse med artikel 218, stk. 9, i TEUF, der fastsætter, at Rådet vedtager afgørelser. Der eksisterer ingen andre retlige instrumenter, der kan anvendes til at nå det mål, der er omhandlet i forslaget.
2011/0901/B (COD)

UDTALELSE FRA KOMMISSIONEN



i henhold til artikel 294, stk. 7, litra c), i traktaten om Den Europæiske Unions funktionsmåde

om Europa-Parlamentets ændringer til Rådets holdning

til forslaget til

EUROPA-PARLAMENTETS OG RÅDETS FORORDNING



om ændring af protokol nr. 3 vedrørende statutten for Den Europæiske Unions Domstol





1.Indledning

Det fremgår af artikel 294, stk. 7, litra c), i traktaten om Den Europæiske Unions funktionsmåde, at Kommissionen skal afgive udtalelse om de ændringer, som Europa-Parlamentet foreslår ved andenbehandlingen. Kommissionen fremlægger hermed sin udtalelse til de af Parlamentet foreslåede ændringer.

2.Baggrund

Dato for Domstolens forelæggelse af anmodningen for

Europa-Parlamentet og Rådet: 28. marts 2011

Dato for Kommissionens udtalelse: 30. september 2011

Dato for Europa-Parlamentets udtalelse ved førstebehandlingen: 15. april 2014

Dato for vedtagelsen af Rådets førstebehandlingsholdning: 23. juni 2015

Datoen for Europa-Parlamentets ændringer ved

andenbehandlingen: 28. oktober 2015

3.Forslagets formål

Domstolens anmodning har til formål at afhjælpe flaskehalse ved Den Europæiske Unions Ret ved at forøge antallet af dommere. Domstolen anmodede oprindeligt om 12 yderligere dommere. Henset til forværrelsen af Rettens situation foreslog Domstolen efterfølgende uformelt at øge antallet af dommere gradvist, dvs. i tre etaper, for at nå op på 56 dommere i 2019 (2 dommere pr. medlemsstat), idet dommerstillingerne ved Personaleretten samtidig blev overført til Retten. Det er på dette grundlag, at Rådet vedtog sin førstebehandlingsholdning.

4.Kommissionens udtalelse om de af Europa-Parlamentet foreslåede ændringer

I forbindelse med andenbehandlingen vedtog Europa-Parlamentet en konsolideret tekst, som indeholder en række ændringer i forhold til Rådets førstebehandlingsholdning. Teksten er resultatet af drøftelser mellem Europa-Parlamentet, Rådet, Kommissionen og Domstolen. Kommissionen accepterer alle de ændringer, der er vedtaget af Europa-Parlamentet.
BEGRUNDELSE

1.BAGGRUND FOR FORSLAGET

•Begrundelse og formål

Kroatiens tiltrædelsesakt indeholder et forenklet system for Kroatiens tiltrædelse af konventioner og protokoller, der er indgået af medlemsstaterne på grundlag af artikel 34 i traktaten om Den Europæiske Union (tidligere artikel K.3 i traktaten om Den Europæiske Union) eller artikel 293 i traktaten om oprettelse af Det Europæiske Fællesskab. Artikel 3, stk. 4, i tiltrædelsesakten foreskriver simpelthen, at Kroatien tiltræder disse konventioner og protokoller i medfør af akten.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

•Retsgrundlag

Artikel 3, stk. 4 og 5, i tiltrædelsesakten foreskriver, at Rådet vedtager en afgørelse for at fastsætte den dato, på hvilken disse konventioner og protokoller træder i kraft for så vidt angår Kroatien, og for at foretage alle de tilpasninger af disse konventioner og protokoller, som Kroatiens tiltrædelse kræver. Rådet træffer afgørelse på grundlag af en henstilling fra Kommissionen efter høring af Europa-Parlamentet.

Bilag I til tiltrædelsesakten indeholder en liste over de omhandlede konventioner og protokoller på området retlige og indre anliggender.

Listen indeholder konventionen af 18. december 1997 om gensidig bistand og samarbejde mellem toldmyndighederne, der er udarbejdet på grundlag af artikel K.3 i traktaten om Den Europæiske Union.

Kroatiens tiltrædelse af ovennævnte konvention kræver ikke tilpasninger.

Kommissionens henstilling med henblik på Rådets afgørelse skal udelukkende fastsætte den dato, på hvilken konventionen af 18. december 1997 skal træde i kraft for så vidt angår Kroatien.

3.RESULTAT AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER

•Konsekvensanalyse

Da tiltrædelsesakten allerede foreskriver, at Kroatien tiltræder de konventioner og protokoller, der er opført på listen i bilag I til tiltrædelsesakten, er det ikke nødvendigt at foretage en høring af interesserede parter eller en konsekvensanalyse vedrørende en sådan tiltrædelse.

4.VIRKNINGER FOR BUDGETTET

Ingen

5.ANDRE PUNKTER

•Detaljeret redegørelse for forslagets bestemmelser

Kommissionen opfordres til at vedtage henstillingen med henblik på Rådets afgørelse og fremlægge denne for Rådet og Europa-Parlamentet.